Jelaskan Sejarah dari Sekolah Kebangsaan Labuk Subur dalam bahasa melayu

S.K. Labuk Subur dibina oleh Ladang Sabah, sebuah anak syarikat kerajaan semasa pemerintahan Kerajaan Berjaya. Operasi pengajaran dan pembelajaran bermula pada 4hb Januari 1985 dengan bilangan murid seramai 38 orang dan 3 orang tenaga pengajar. Sekolah ini dibina semata-mata untuk memberi kemudahan pendidikan kepada anak-anak pekerja dan kakitangan penting yang bekerja di Ladang Labuk.

Kewujudan nama sekolah ini diambil sempena dengan nama kawasan labuk yang subur menghijau dengan tanaman kelapa sawit. maka dengan itu, sekolah ini dinamakan S.K. Labuk Subur. Sekolah ini terletak kira-kira 90 kilometer dari bandar Sandakan dan boleh dihubungi melalui jalan raya.

Pihak pengurusan Ladang Sabah begitu sensitif dengan kebajikan guru-guru. Rumah guru dan kemudahan asas seperti air dan eletrik disediakan. Di samping itu, rawatan perubatan percuma diberikan kepada keluarga guru.

Dari semasa ke semasa, bilangan murid dan tenaga pengajar di sekolah ini bertambah. Murid-murid sekolah ini bukan sahaja berasal dari Ladang Labuk malah datang dari ladang yang berhampiran seperti Ladang Talisai, Syarikat Mengkabong dan kampung-kampung yang berdekatan. Oleh kerana sekolah ini dibina dalam kawasan ladang, maka 85% murid-muridnya adalah warganegara asing yang berasal dari Indonesia. Untuk menampung kepesatan pertambahan murid, atas inisiatif Guru Besar, En. Budun Hj. Muari, pada 7hb Disember 1992 sekolah ini telah mengadakan pembelajaran dua sidang.